
				OPĆINSKOM SUDU U LJUBUŠKOM       


Na temelju čl. 45. st. 2. t. h) i  čl. 241. st. 1. ZKP-a F BiH, podižem


O P  T  U  Ž  N  I  C  U

Protiv:
L. Z. rođen … godine u M. 


D a   j e:
Nakon što je prethodno na njemu poznat način nabavio NN zeljastu biljnu materiju, koja svojim izgledom asocira na opojnu drogu, iako je znao da se radi o opojnoj drogi i da je posjedovanje iste zakonom zabranjeno, protivno odredbi čl. 19. Zakona o sprječavanju i suzbijanju opojnih droga (''Sl. glasnik BiH'' broj 8/06), što je htio, istu NN zeljastu biljnu materiju držao kod sebe u prozirnoj PVC vrećici, sve do dana 02.04.2025. godine kada je oko 19,40 sati u mjestu T., Lj., dok je upravljao vozilom marke Volkswagen, Golf tip 1H, reg. oznaka …, bio kontroliran od strane policijskih službenika PU Ljubuški, kojima je tom prilikom dobrovoljno pokazao i predao crnu PVC okruglu kutiju u kojoj se nalazi NN zeljastu biljnu materiju koja svojim izgledom asocira na opojnu drogu tipa „Marihuana“, da bi se naknadnim vještačenjem utvrdilo da biljna materija dostavljena u  crnoj PVC kutijici, mase 1,180 grama, sadrži psihotropnu supstancu tetrahidrokanabinol (THC) u udjelu većem od zakonom propisanog, te predstavlja opojnu drogu Cannabis, a Cannabis i Tetrahidrokanabinol (THC) se nalaze na Popisu opojnih droga, psihotropnih tvari, biljaka iz kojih se može dobiti opojna droga i prekursor Zakona o sprječavanju i suzbijanju zloupotrebe opojnih droga („Sl. glasnik BiH“ broj 8/06, 103/08, 51/11 i 6/26).

	Dakle, da bi neovlašteno posjedovao opojnu drogu,  
	
	Čime da je počinio kazneno djelo Posjedovanje i omogućavanje uživanja opojnih droga iz čl. 239. st. 3. KZ F BiH.


Istovremeno predlažem da se u smislu odredbi čl. 78. st. 1. KZ F BiH, u vezi sa odredbom čl. 239. st. 4. KZ F BiH osumnjičenom L. Z. izrekne mjera sigurnosti oduzimanja predmeta, tako što će se od istog trajno oduzeti crnu PVC okruglu kutiju u kojoj se nalazi NN zeljastu biljnu materiju koja svojim izgledom asocira na opojnu drogu tipa „Marihuana“, o čemu je sačinjen zapisnik o dobrovoljnoj predaji predmeta PU Ljubuški broj … od 02.04.2025. godine, kojeg prati potvrda o privremenom oduzimanju predmeta, broj … od 02.04.2025. godine, koji se po naredbi o čuvanju privremeno oduzetih predmeta Općinskog suda u Ljubuškom, broj 63 0 K 051193 25 Kpp od 16.04.2025. godine, čuvaju pod kontrolom PU Ljubuški do okončanja kaznenog postupka ili dok sud ne odluči drugačije, jer su to predmeti kojim je kazneno djelo počinjeno, odnosno predmet – opojna droga koja se obvezno oduzima od počinitelja.

